गो-पालन से ही गो रक्षा होगी-वासुदेवानंद
कोटा|शंकराचार्य वासुदेवानंदसरस्वती ने कहा कि आज गो रक्षा बहुत जरूरी है। गो-पालन से ही हम गो रक्षा कर सकते है। जिसे हम मां कहते है उसे लावारिस छोड़ दें, यह कहां का न्याय है। यह बात उन्होंने स्टेशन स्थित राम मंदिर में पत्रकार वार्ता में कही। उन्होंने कश्मीर में धारा 370 को हटाने के लिए कहा। साईं बाबा की पूजा को लेकर कहा कि जहां जिसकी आस्था है। उसे प्रणाम करना चाहिए। साईं एक महान संत और ब्राह्मण थे। इनका जन्म राजस्थान के मारवाड़ फलौदी में हुआ था। तथाकथित संतों के मामले को लेकर कहा कि संतों को मानवीय मूल्यों की रक्षा करनी चाहिए। अपने पद शंकराचार्य को लेकर कहा कि 1953 से इसे लेकर विवाद चल रहा है। मामला न्यायालय में लंबित है। इस संबंध में निर्देश हैं कि वो छत्र-चंवर नहीं लगाएंगे, पद पर बने रहेंगे। मंदिर में हुए प्रवचन में भक्तजन पहुंचे।
शंकराचार्य
bho_Deva hin_Deva bho_Deva